Title: Zxczxc
Author: Karol Bergmann
Last saved by: Martina Stiffelová
Company: FEI

Správa zo zahraničnej pracovnej cesty 
v Rabke – Zdrój v Poľskej republike v dňoch 12. – 15. 10. 2011 v súvislosti s 15. zasadnutím Slovensko-poľskej komisie humanitných vied pri Ministerstve školstva, vedy, výskumu a športu SR a Ministerstve vedy a vysokého školstva PR 

1.	Účastník ZPC:
Meno a priezvisko: JUDr. Dagmar Hupková
Pracovné zaradenie: generálna riaditeľka 
Pracovisko: Ministerstvo školstva, vedy, výskumu a športu SR, Stromová 1, 
                                                                                                                       813 30  Bratislava
Sekcia: Sekcia medzinárodnej spolupráce 
Znalosť jazykov: anglický jazyk, ruský jazyk
Ďalší účastníci ZPC: 
1.	Mgr. Martina Stiffelová, hlavný radca Sekcie medzinárodnej spolupráce; 
                                   znalosť jazykov: anglický jazyk, francúzsky jazyk, poľský jazyk;
-	členovia Slovensko-poľskej komisie humanitných vied pri MŠVVaŠ SR a MVaVŠ PR (Komisia) a prizvaní experti:
2.	prof. PhDr. Marta Pančíková, CSc., predsedníčka Komisie, dôchodkyňa; 
     	znalosť jazykov: slovanské jazyky, čiastočne nemecký jazyk;
3.	doc. Mgr. Martin Homza, Dr., tajomník Komisie, VŠ pedagóg na FF UK;
            znalosť jazykov: nemecký jazyk, poľský jazyk, anglický jazyk;
4.	PhDr. Alena Bartlová, CSc., členka Komisie; zamestnankyňa Historického ústavu SAV; znalosť jazykov: poľský jazyk;
5.	doc. PhDr. Kornélia Jakubíková, CSc., členka Komisie; VŠ pedagóg na FF UK; znalosť jazykov: poľský jazyk;
6.	PhDr. Michal Bada, PhD., expert Komisie; zamestnanec Historického ústavu SAV; znalosť jazykov: poľský jazyk; anglický jazyk, nemecký jazyk;
7.	doc. PhDr. Ivan Mrva, CSc., expert Komisie; VŠ pedagóg na UCM v Trnave; 
znalosť jazykov: poľský jazyk; nemecký jazyk, maďarský jazyk, anglický jazyk;
8.	doc. PhDr. Peter Káša, CSc., expert Komisie; VŠ pedagóg na Univerzite J. Selyeho v Komárne; znalosť jazykov: poľský jazyk;
  
2.  Zahraničná pracovná cesta:
Štát: Poľsko
Mesto: Rabka - Zdrój 
Vykonaná v dňoch: 12. – 15. 10. 2011 
Názov prijímajúcej organizácie: Ministerstvo vedy a vysokého školstva PR
Účel cesty: Účasť na 15. zasadnutí Slovensko – poľskej komisie humanitných vied pri Ministerstve školstva, vedy, výskumu a športu SR a Ministerstve vedy a vysokého školstva PR
Spôsob financovania: cestovné - MŠVVaŠ SR
			  pobytové náklady – organizátor – v zmysle Štatútu Komisie.
3.  Rámcový program pobytu:

Streda, 12. 10. 2011
17:00 	príchod do Rabky - Zdrój
18:00 	večera a organizačné stretnutie

Štvrtok, 13. 10. 2011
9:30	slávnostné otvorenie 13. zasadnutia za účasti pozvaných hostí 
10:00	vedecká konferencia na tému: „Poznávacie hodnoty výskumu a vyučovania cudzej 
            literatúry“
13:00	obed
15:00	pokračovanie konferencie
18:00	večera 

Piatok, 14. 10. 2011
10:00	zasadnutie Redakčnej rady Kontaktov – predstavenie 10. čísla, návrh projektu 11. čísla
11:15 	prestávka
11:30	rokovanie o činnosti Komisie; informácia o príprave vydania Dejín Spiša II.; projekt  
            „Orava v dejinách a súčasnosti“; 
         		 
13:00	obed
16:00  	vychádzka
17:30	slávnostný podpis protokolu
18:00 	večera

Sobota, 15. 10. 2011
9:00	odchod z Rabky - Zdrój

4.  Stručný priebeh rokovaní:

15. zasadnutie Slovensko-poľskej komisie humanitných vied pri Ministerstve školstva, vedy, výskumu a športu SR a Ministerstve vedy a vysokého školstva PR (ďalej len „Komisia“) sa uskutočnilo v Penzióne Prezydent v Rabke – Zdrój v dňoch 12. – 15. októbra 2011. Organizátorom zasadnutia bola poľská sekcia Komisie. 

Na zasadnutí boli prítomní členovia Komisie, predstavitelia Ministerstva školstva, vedy, výskumu a športu SR a Ministerstva vedy a vysokého školstva PR a ďalší pozvaní hostia (zoznam sa nachádza v prílohe). 

Zasadnutie Komisie slávnostne otvorili predsedovia obidvoch sekcií, prof. dr hab. Jacek Baluch, a prof. PhDr. Marta Pančíková, CSc. Následne sa začala vedecká konferencia s názvom „Poznávacie hodnoty výskumu a vyučovania cudzej literatúry“, ktorá pokračovala aj v popoludňajších hodinách. Jej program tvorí súčasť prílohy správy zo ZPC. 

Druhý deň sa uskutočnilo plenárne zasadnutie, na ktorom prof. dr hab. Joanna Goszczyńska zhodnotila 10. číslo Kontaktov a prof. PhDr. Marta Pančíková, CSc., predstavila rámcový projekt obsahu 11. čísla, ktoré bude vydané v roku 2012 v Slovenskej republike. Komisia návrh doplnila a schválila. Bolo dohodnuté, že texty budú odovzdané slovenskej strane do konca marca 2012.
 
V druhej časti plenárneho zasadnutia prof. dr hab. Stanisław A. Sroka informoval Komisiu o prezentácii „Historia Scepusii vol. I: Dejiny Spiša I.“, ktorá sa konala dňa 8. júla 2011 v Collegium Maius Jagelovskej univerzity v Krakove, ako aj v Stredoeurópskej univerzite v Budapešti dňa 16. septembra 2011.

Následne doc. Mgr. Martin Homza, Dr., predstavil stav prác na druhej časti „Historia Scepusii vol. II.: Dejiny Spiša II.“, ktorá zahŕňa obdobie od roku 1526 do 1918. Vydanie slovenskej verzie uvedenej časti je plánované do konca roku 2012 a poľskej verzie do konca roku 2013.

 V zmysle 14. zasadnutia Komisie PhDr. Alena Bartlová, CSc., informovala o stave prác na slovenskej časti projektu „Orava v dejinách a súčasnosti“, o vzniku a koncepcii projektu, podpísaní časti dohôd s autormi jednotlivých kapitol a plánovaným ukončením prác do decembra 2014.

Predseda poľskej sekcie Komisie, prof. dr hab. Jacek Baluch, prisľúbil, že do konca novembra 2011 predstaví návrh poľskej časti projektu „Orava v dejinách a súčasnosti“, ktorá bude obsahovať koncepciu, navrhované zloženie poľského tímu odborníkov, predbežný harmonogram prác a predpokladané finančné náklady.

Ministerstvo školstva, vedy, výskumu a športu SR prisľúbilo financovať uvedený projekt v súlade s jeho finančnými možnosťami. Ministerstvo vedy a vysokého školstva PR prisľúbilo, že zváži možnosť podpory poľskej časti projektu „Orava v dejinách a súčasnosti“ po získaní uvedenej koncepcie od poľskej sekcie Komisie.

Bolo dohodnuté, že 16. zasadnutie Komisie bude v dňoch 17. – 20. októbra 2012 na Slovensku. Program zasadnutia a tému vedeckej konferencie určí slovenská strana.    

5.	Odporúčané závery:

1. Zabezpečiť finančné krytie vydania publikácie S-P komisie humanitných vied - 11. čísla časopisu Kontakty.
				Termín: september 2012
				Zodpovedný: SMS v spolupráci s predsedníčkou S-P komisie
           humanitných vied pri MŠVVaŠ SR a MVaVŠ PR

2. V zmysle štatútu Komisie pripraviť 16. zasadnutie Komisie na Slovensku v termíne 
     od 17. – 20. 10. 2012.
Termín: október 2012
				Zodpovedný: SMS v spolupráci s predsedníčkou S-P komisie
           humanitných vied pri MŠVVaŠ SR a MVaVŠ PR

3. V zmysle ustanovení príslušných protokolov zo zasadnutí Komisie a na základe predloženej finančnej kalkulácie a harmonogramu prác, ktoré ešte majú byť vykonané, zabezpečiť v rámci finančných možností v závislosti od štátneho rozpočtu finančné krytie vydania Syntézy dejín Spiša II. a prác na projekte „Orava v dejinách a súčasnosti“. 

				Termín: december 2012
				Zodpovedný: SMS v spolupráci s vedúcim pracovnej skupiny 
          Syntézy dejín Spiša a koordinátormi projektu 
           „Orava v dejinách a súčasnosti“.

6.   Prehľad prinesenej dokumentácie a miesto jej uloženia
 Kontakty č. 10 – nachádzajú sa na Sekcii medzinárodnej spolupráce MŠVVaŠ SR.
       
7.   Osobitne vyhodnotený očakávaný prínos ZPC
Uvedená ZPC prispela k ďalšiemu posunu riešenia aktuálnych otázok spojených s realizáciou projektov v rámci Komisie (Syntéza dejín Spiša II, projekt " Orava v dejinách a súčasnosti") a určila ďalšie konkrétne kroky k naplneniu vytýčených cieľov.

8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk.

Súhlasím so zverejnením správy na internete.

Správu vypracoval: Mgr. Martina Stiffelová:
Dátum: 21. októbra 2011
Správu schválil:  
JUDr. Dagmar Hupková, GR SMS MŠVVaŠ SR: ..............................................

Eugen Jurzyca, minister, MŠVVaŠ SR: ..............................................................